Em Oktobr 1824 wuud dr Wilhelm Hauff Hauslehrer fir d Kendr vom Präsidenda vom Kriagsminischderium, em Ernst Eugen Freiherr von Hügel. So arg scheint en abr dui Stellong et en Âspruch z'nemmet, er hot nemlich an Haufa Zeit zom Schreiba. Em Altr vo 23 Johr voreffentlicht'r sein erschda Märchenalmanach für Söhne und Töchter gebildeter Stände. Sei Vorbild send dô drbei d Märla vo 1001 Nacht. Desweaga handlet au de meischte em Orient. Wia bei seim Vorbild geit's a Rahmahandlong, en dui de oinzlne Gschichta eibettet send. Zwoi weitere Märchenalmanache folget em jährlicha Abstand.